Springende ooglid | Health24
Posted by: Ile | 2011/08/13
Vir die laaste 3 weke omtrent spring my linker ooglid. Ek het ''n LP Shunt operasie gehad Maart vanjaar agv.Pseudotumor cerebri
, ongelukkig werk die shunt nie heeltemal soos dit moet nie en die drukking op my brein en agter my oë is met tye steeds hoog. Kan die springende ooglid iets daarmee te doen hê en is daar iets wat ek kan doen om dit te stop.
Daar is nie altyd 'n rede vir 'n ooglid wat spring nie. Dit word wel geassosieer met hormoon vervanging terapie, asook in pasiente wat afhanklik is van benzodiazepine. Daar is ook 'n assosiasie met besering van die basaal ganglion in die brein. Dit is moontlik dat die verhoogde intra-kraniale druk die oorsaak is vir jou springende ooglid.
Jy kan kalsium chloried aanvullings gebruik en jou dokter vir botox inspuitings in die spier vra. In erge gevalle kan die spier wat die oorsaak van die oogspasma is, verwyder word.